Document ID: /roh_data/filtered/swiss_laws_in_ROHinterleaved.jsonl.gz/37062

This text was translated from IT into Rumantsch Grischun.

È punito con la multa sino a 20 000 franchi chiunque, intenzionalmente o per negligenza, mette in pericolo l’esecuzione della convenzione applicabile e della presente legge:a. contravvenendo all’obbligo di iscriversi secondo l’articolo 3;b. contravvenendo all’obbligo di presentare distinte e conteggi, di fornire informazioni e di esibire documenti giustificativi nella procedura di riscossione del pagamento unico, dell’imposta liberatoria o del pagamento liberatorio oppure nella trasmissione di comunicazioni; c. allestendo un conteggio inesatto o trasmettendo informazioni errate in quanto persona tenuta al pagamento unico, all’imposta liberatoria o al pagamento liberatorio o a trasmettere comunicazioni; d.  contravvenendo all’obbligo di corretta gestione e conservazione dei libri di commercio e dei documenti giustificativi; è fatto salvo il perseguimento penale secondo l’articolo 166 CP; e.  intralciando, impedendo o rendendo impossibile il regolare svolgimento di una verifica contabile o di un altro controllo ufficiale; è fatto salvo il perseguimento penale secondo gli articoli 285 e 286 CP; f. contravvenendo alle esigenze in materia di trasferimento del pagamento unico, dell’imposta liberatoria o del pagamento liberatorio o in materia di trasmissione delle comunicazioni. RS 311.0

Cun ina multa fin a 20 000 francs vegn chastià, tgi che periclitescha la realisaziun da la cunvegna applitgabla e da questa lescha cun far intenziunadamain u per negligientscha il suandant:a. violar l’obligaziun d’annunzia tenor l’artitgel 3;b. violar l’obligaziun d’inoltrar glistas e rendaquints, da dar infurmaziuns e da preschentar mussaments en la procedura d’incassament dal pajament unic, da la taglia indemnisanta u dal pajament d’indemnisaziuns u en la procedura da transmissiun d’annunzias;c. cumpilar in rendaquint fauss u dar infurmaziuns faussas sco persuna obligada da prestar il pajament unic, la taglia indemnisanta u il pajament d’indemnisaziuns u da transmetter annunzias;d. violar l’obligaziun da manar e da conservar confurm a l’urden ils cudeschs da fatschenta ed ils mussaments; resalvada resta ina persecuziun penala tenor l’artitgel 166 CP;e. engrevgiar, impedir u render nunpussaivel da far ina controlla regulara dals cudeschs u da far in’autra controlla uffiziala; resalvada resta ina persecuziun penala tenor ils artitgels 285 e 286 CP;f. tralaschar d’ademplir las pretensiuns envers il transferiment dal pajament unic, da la taglia indemnisanta u dal pajament d’indemnisaziuns u envers la transmissiun da las annunzias. SR 311.0